ජාතික ඩෙංගු පනත තදින්ම ක්‍රියාත්මක කිරීමට සෞඛ්‍ය අමාත්‍යාංශය ඊයේ (05) තීරණය කෙළේය.ඒ සම්බන්ධයෙන් පළාත් මහ ඇමැතිවරුන්ට, පළාත් සෞඛ්‍ය ඇමැතිවරුන්ට සහ සෞඛ්‍ය නිලධාරින්ට සෞඛ්‍ය ඇමැතිවරයා උපදෙස් ලබා දුන්නේය.ඩෙංගු මර්දන කටයුතුවලට බාධා කරන වගන්ති මෙම පනතෙහි පවතින්නේ නම් එම වගන්ති සංශෝධනය කිරීමට අවශ්‍ය පියවර ගන්නා බව ද සෞඛ්‍ය ඇමැති මෛත්‍රීපාල සිරිසේන මහතා ප්‍රකාශ කෙළේය.නිවෙස්වල ඇති ඩෙංගු බෝවන ස්ථාන විනාශ කර දමන ලෙස නොතිසි නිකුත් කරන බවත්, එසේ නොතීසි නිකුත් කිරීමෙන් පසුවත් සති දෙකක් පමණ ගත වනතුරු පිරිසිදු කිරීම් ජනතාව සිදුනොකරන බවත් පළාත් ඇමැතිවරුන් විසින් සෞඛ්‍ය ඇමැතිවරයාට දැනුම් දී තිබේ.නොතීසිවලට අනුව ක්‍රියානොකරන පුද්ගලයන්ට එරෙහිව නඩු පැවරූ පසුව ඒවා විසඳීම සඳහාද මාසයක් පමණ ගතවන බවටද සෞඛ්‍ය ඇමැතිවරයාව මෙහිදී දැනුවත් කෙරිණි.